
Despues cu Fiscal a conclui cu denuncia haci contra Marku Espinoza no tin base 


Pregunta cu tin ta: Dicon 
Ministerio Publico no ta persigui 
esnan cu a haci denuncia falso? 




Arleen Oduber, coordina- 
dor di Minister Presiden- 
te Evelyn Wever, ta esun 
cu a haci e denuncia falso 
na Polis contra Marko 
Espinoza. E1 a haya coop- 
eracion di Comisario 
Trudy Hassell e tempo 
aya, pa e “wega” penal 
aki. Awor su nomber mes 
ta menciona den fraude 
cu balanan pa Polis, den 
cual como mey miyon flo- 
rin a bay na un compania 
cu te awe no a entrega e 
“balanan”! Kico lo pasa 
cu e “valse aangifte”? 



Polis Alex Wernet, awor chauffeur di Minister 
Otmar Oduber ta aparece den e proces-verbaal 
di e caso aki, ofreciendo e unico testigo, un Vene- 
zolano ilegal, cu si e declara contra Espinoza, cu 
Minister lo regla su estadia legal y permiso di 
trabou. Ta normal cu un Polis, huramenta, por of- 
rece un testigo algo semehante? Landsrecherche 
lo laga e hecho aki pasa sin mas? 

DESPUES cu Fiscal mr. Akkerman a conclui cu no 
tin base pa persigui Marku Espinoza, e pregunta 
miyonario cu tin ta: Dicon Ministerio Publico no 
ta persigui tur esnan cu a haci e.o. denuncia falso, 
manera Arleen Oduber y e agente policial Alex 
Wemet, kende hasta lo a encurasha un Venezolano 
ilegal pa testigua falso, y Gobiemo aki lo sa di regla 
su permiso pa keda Aruba. 

Pueblo ta spera cu OM, sa di persigui tur esnan cu a 
dedica na un practica castigabel. OM tin bon chens 
pa demostra cu di berdad e ta imparcial. 

{ Sigui lesa na pagina 3 } 

Pa mihor control, vigilancia y evita aumento di construccion 

Gobierno ta introduci 
maneho pa regula casitanan 
crioyo na costa y riba rif 

Esnan existente lo keda 



DIALUNA durante di rueda di prensa di Gobierno, 
Minister Otmar Oduber acompaña pa Director di DIP 
sr. Jaime Croes, a anuncia un maneho nobo pa regula- 
cion di casitanan crioyo. 

Manera ta conoci, desde cu Minister Oduber a asumi e 
responsabilidad como e mandatario encarga cu desar- 
oyo teritorial, infrastructura y medio ambiente, a pone 
hopi enfoke riba e creacion di transparencia den e pro- 
ceso di otorgamento di tereno. Como tambe transpar- 
encia den e manehonan cu tin na e departamentonan 
DOW y DIP. 

Algun di e manehonan cu a introduci durante e gober- 
nacion actual ta encera maneho pa permiso di construc- 
cion y e proceso pa personanan yega n’esaki, tambe a 
anuncia maneho p’e proceso di mantencion di edificio- 
nan di Gobierno pa cual ta spera cu entrante 2020 ta 
wordo incorpora den e presupuesto, maneho nobo pa 
otorgamento di tereno y maneho di otorgamentonan di 
kiosko. 

E maneho di mas recien cu ta wordo introduci ta pa re- 
gula e casitanan crioyo, conoci como e ranchonan rond 
di Aruba na costanan y riba rif. 


PAKICO E MANEHO AKI? 

Pa control v vigilancia. E ta necesario pa regula locual 
ta pasando cu e casitanan aki pa cual ningun hende ta 
parando responsabel. Hopi biaha tin hopi sushi rond 
di nan, ilegalidad cu ta tuma lugar den nan y actonan 
inmoral. 

Cu e proceso cu ta cuminsa cu ne, esnan cu ta reconoce 
cu e casita ta di nan lo haya un permiso p’esaki y pa 
cual lo mester para responsabel tambe. 

Pa evita cu e cantidad ta sigui aumenta. Entrante awe 
cu ta anuncia e maneho, no ta permiti pa mas di e casi- 
tanan aki wordo construi. Atrabes di imagenan satelite 
lo controla anualmente e cantidad di casita cu tin y si 
tin cu a bin acerca. 

E casitanan cu bin despues di awe lo wordo remove. E 
casitanan existe tampoco ta wordo permiti pa amplia. 
Gobierno ta duna 2 luna p’esun responsabel registra 
na DIP y ta permiti solamente pa persona registra (no 
negoshi). 

Alabes ta enfatisa cu e casitanan ta pa uzo recreacio- 
nal y no residencial. Di acuerdo cu Director di DIP sr. 
Haime Croes, a indica cu un di e puntonan di salida 
di e ROP cu a keda introduci e aña aki ta: cu locual ta 
existente ta keda existi, y locual cu ta bin acerca cu no 
ta pas mas den e reglamentacionnan, no por. 

Den cuadro di e ROPV cu ta tratando, e aspecto di reg- 
ulacion di tereno ta hopi importante pa cual a mira cu 
specificamente den tereno di naturalesa tin hopi di e 
casitanan crioyo. Ultimamente DIP ta ricibiendo mas y 
mas keho di esakinan como cu nan ta aumentando mas 
y mas. 

Pesey Gobierno cy ta reconoce cu e casitanan aki tin 
balor tradicional cultural, e maneho lo percura p’esnan 
cu tey sigui existi, pero teniendo na cuenta e aspecto 
sostenibel tambe cual cu Gobierno ta para pe. 

Despues cu Fiscal a conclui cu denuncia haci contra Marku Espinoza no tin base 

Pregunta cu tin ta: Dicon Ministerio Publico no 
ta persigui esnan cu a haci denuncia falso? 


TABATA un diahuebs atardi, dia 7 di 
december 2017, apenas algun siman 
despues cu Gabinete Wever-Croes a 
asumi poder, cu Recherche, riba ordo 
di Fiscal di Ministerio Publico, a de- 
tene Marku Espinoza, kende te cu luna 
pasa tabata traha den Departamento 
di Prensa di Gabinete Mike Eman II. 
Gobierno nobo a acuse di ladronicia di 
ekipo of computernan di trabou. Den 
oranan di anochi a encarcel’e y a hib’e 
Warda di Polis San Nicolas. 

Diabierna ultimo Husticia a inform’e 
cu nan no ta persigui’e mas den e caso 
ey, pasobra e pruebanan presenta dor 
di Gobierno no ta suficiente. 

Cu esey, Ministerio Publico a pone un 
fin na persecucion politico di parti di 
Gobierno na mando. Probablemente 
Gobierno a corda cu e repercucion cu 
nan acto ta bin cune p’e bon nomber di 
Aruba y di Reino Hulandes dilanti cara 
di mundo, pasobra lo informa Socie- 
dad Interamericana de Prensa (SIP) di 
e acto bergonsoso aki! 

E caso tin di haber cu e keho di Gabi- 
nete Wever-Croes, cu falta computer y/ 
of ekiponan pa traha cune. 

Ta obvio cu MEP no tabatin conoce- 
mento di ki ekipo tabatin of laga. Hen- 
ry Baarh a haya un lista di tur loke a 
keda atras y a hib’e den e oficina unda 
tur cos tabata warda na yabi, di henter 
Bestuurskantoor. 

Arleen Oduber a haci e keho falso aki 
contra Marku Espinoza, uzando un 
Venezolano ilegal, cu hasta a declara 
na Polis, y ta aparece den e proces-ver- 
baal, cu coordinador di Minister Ot- 
mar Oduber (kende tambe ta un Pobs) 
a bise cu si e declara contra Marku Es- 
pinoza, cu Minister Oduber lo regla su 
permiso di estadia y trabou pe!! 


A cera Espinoza 6 dia largo den pri- 
zon y despues a lage bay, a dune tur 
ekipo bek. 

Asina mes mester a paga abogado pa 
bringa e caso pa por a logra su liber- 
tad, debi na su encarcelacion. 

Tur esey sin conta e dianan cu e no por 
a traha, e persecucion cu a sigui despu- 
es di parti di Gobierno mes y e coordi- 
nadornan di Gobierno cu a lastr’e dia 
den-dia afo riba Facebook. 

E propio Ministernan a informa y sig- 
ura cu tin hopi prueba y cu Espinoza 
lo a hiba ekiponan su cas, etc. Awor 
tur esey a cay na awa ora cu Fiscal T. 
Akkerman a ripara cu na Aruba politi- 
conan ta hunga e weganan aki pa cera 
contrincantenan. 

Pero aunke cu pa Marku Espinoza 
esaki ta un alivio, dor cu Fiscal a “se- 
poneer” e caso den su contra, cu awor 
e procedura civil lo inicia. 

Sea di berdad, Husticia a ripara cu e 
caso aki ta fabrica, of...nan a ripara cu 
den e proces-verbaal e unico testigo ta 
compromete Minister Otmar Oduber y 
su coordinador di fam Wernet. 

Awor defensa di Marku Espinoza lo 
mester evalua e daño material y imate- 
rial cu el a sufri dor di persecucion po- 
litico, pa por cuantifica esaki den un 
demanda. 

Siendo miembro di Nederlandse Vere- 
neging van Journabsten (NVJ), lo in- 
forma nan tambe di e “modus operandi” 
di Gobierno di Aruba pa persigui peri- 
odistanan den nan afan pa silencia lib- 
ertad di expresion of pa tuma vengansa 
debi na color of preferencia pobtico. 



Cualkier hende lo no por imagina cu 
den Reino Hulandes nan por cera un 
miembro di prensa pa 6 dia den cel y 
despues manda bise cu nos no ta per- 
sigui Bo mas, pasobra no tin prueba 
contra Bo. 

Ey ta demostra e presion cu Gobierno, 
lesa Evelyn Wever hunto cu of tolera 
pa Minister Andin Bikker, pa malu- 
za Ministerio Publico pa haci e tipo di 
maniobranan asina cu awor ta laga 
nan mesun imagen na suela! 

Pregunta: Dicon OM no a persigui es- 
nan cu a haci denuncia falso, manera 
e.o. Arleen Oduber, e coordinador y 
chofer di Minister Otmar Oduber, di 
fam Wernet, kende ta un Pobs di pro- 
fesion, kende hasta a haya un testigo 
Venezolano ilegal, alegando su e gaña, 
cu Minister Otmar Oduber lo fix su 
permiso pa keda Aruba. E ultimo aki 
ta pone nos corda riba Leoncio Corona, 
kende a estafa, horta hopi hende, cu 
e promesa cu Ministernan di e Gobi- 
erno aki lo sa di drecha nan derecho di 
estadia na Aruba y a percura pa nan 
haya tereno tambe. Awe Leoncio Co- 
rona ta sigui ta sera, pero el a basha 
abao caba? Interesante pa sa cua di e 
Ministernan el a acusa di lo yud’e? 

^Husticia no tin su atencion, mientras 
turista ta keda viola y atraca! 




Parlamentario di f racaoñTair/x VP 

DIARANSON durante dia a tuma lugar e reunion riba 
maneho di desperdicio na Aruba. Cu asombra por a tuma 
nota presencia di Minister di Husticia, mr. Andin Bikker 
sinta henter dia den sala di Parlamento manera cu no tin 
problema di seguridad/husticia den e pais aki, mas ainda 
pasobra cu e no tin ni arte ni parte di haci den e ley di Ser- 
limar cu excepcion cu e tin cu firma mescos cu tur otro ora 
di pasa ley. Enbes di bay atende cu su trabou. Parlamenta- 
rio Arthur Dowers ta comenta cu e ley cu ta tratando den 
Staten ta uno di 8 articulo cual ta algo basta chikito, pero 
logicamente cu un embergadura hopi grandi y cu conse- 
cuencianan dramatico pa pais Aruba. Un ley cu ta forsa dor 
di e Minister Otmar “Scorpion” Oduber. 

LOCUAL A CAPTA ATENCION 
DURANTE E REUNION! 

Mientras cu tin problema grandi den tur departamento di 
e Minister aki. Prizon p.e. ta den un situacion deplorabel 
despues cu Bikker a neglisha esaki pa dos aña. Cuerpo Poli- 
cial cu masha hopi preocupacion/ incertidumbre pa falta di 
liderazgo, mientras e Minister ta cera deal pa “fix” su hen- 
denan rond di dje cu e famoso “We seal the Deal” pa placa 
por lora, pero lamentablemente no por mira niun caminda 
e contenido mes pa cu maneho di husticia. Sorprendente cu 
enbes di bay atende cu esaki, ta sinta henter dia den Par- 
lamento ta haci nada, segun Arthur Dowers. Ta papia di 
un pais den crisis, pero ta mira un Prome Minister y algun 
Minister mas sinta den sala di Parlamento sin nada di haci. 
Biniendo di un siman for di New York ta yega sinta henter 
dia den Parlamento y segun Arthur Dowers lo ta pa pone 
presion riba e Parlamentarionan di MEP p’asina nan vota 
of ta saca nan afo. Por a presencia e Prome Minister ta 
instrui algun Parlamentario tambe na kico pa bisa y purba 


na tene esnan di e otro fraccion den nan banda pa logra di 
pasa e ley e dia ey. Dowers ta di opinion cu e ley ey ta uno 
di ladronicia, caminda un hende lo bay chica miyones di e 
pais, pero cu esaki tabata rekeri presencia di Minister di 
Husticia henter dia den e sala, esaki no tabata necesario. 
Tin cu recorda cu e mesun Otmar Oduber aki tabata bay 
tras di lomba, mira cualkier oportunidad cu e minimo grito 
den area turistico p’asina orkestra protesta/manifestacion, 
pasobra den turismo cu ta su area nada mag di sosode. 

Alarmante pa mira awor con turista ta keda viola/atraca/ 
horta y den nan bista esaki ta parce di ta algo normal, sin 
cu por scucha di ningun banda un hende ta sali y condena 
esaki. 

UN MINISTER DIHUSTICIA CU TA DRUMIY LEPIA! 

Ta remarcabel cu e Minister aki ta manera ambtenaar, ta 
drenta 9or y ta sali 5or pasa bar dal su betro despues bay 
drumi, si acaso hende bin cerca di su cas, e ta yama Polis pa 
nan y pa su mañan e mesun rutina, pero pa locual ta trata 
e promesanan/pelea contra criminalidad cu el a priminti no 
ta pasando y mucho menos e promesa cu crimen lo para 
riba nos isla. Un promesa descabeya cu nunca lo por a keda 
cumpli, pero “momento bo priminti bo tin cu cumpli, cual e 
no por haci. Pueblo no ta paga un Minister pa drumi y lepia, 
e tin cu lanta y carga su responsabilidad y si e no por haci 
esey e tin cu baha. “Frase cu sigur ta bin den memoria ya cu 
cada biaha cu e haya chens ta uza esaki contra Dowers. Per- 
sona cu a bay na Mike Eman pidi retiro y cumpra bachi den 
preparacion p’e puesto y awe ta hopi tin mescos wardand’e 
baha pa caba, manera e.o. Rocco cu te hasta bachi a cumin- 
sa preta di e peso cu a subi,” Parlamentario di AVP, Arthur 
Dowers a comenta. 

Un siglo pa nos amigo Joe Dania di Dakota 

Scirbi pa: Ruthy // Lady Ruth" Vrieswijk-Bergen 


Bo ta wak e cabayero aki di bishita 

na Biblioteca Nacional 

Durante su bishita aki, acompanja 

pa un di su yiunan 

Poniendo n’e actividad un toke mas 

dushi y special 

Bo ta tende su nomber menciona 
como un di esnan mas bieu den edad 
Pero tambe un di esnan mas ehemp- 
lar den su bon maneranan y capaci- 
dad 

Tur hende ta trate cu respet pa su 
humildad y sinceridad 

Suave den su bon caracter, e ta cum- 
inda nos bek cu un sonrisa 
Firme di curason, y bon di salud, tin 
biaha e no tin hopi cos di bisa 
Awor cu el a caba di cumpli un siglo 
di bida 

Ta hopi tabata esnan cu a bay felic- 
ite y bise “sigui cuida!” 

Ta un bendicion y previlegio yega 
na un edad asina halto 
Un di esnan cu a bay bishit’e y 
felicit’e ta Ricardo (Cai) Winklaar, 
Compañero di Schutterij, kende re- 
cientemente tambe a cumpli 98 aña 

Ta un siglo yena di historia, les, ex- 

periencianan y amor 

Un bendicion bunita pa nos amigo 

Joe Dania di su Creador 

Pabien Papa Joe Dania, pabien cu 

bo cumpleanos number 100 

Nos tur ta purba ta den wega di bida 

ainda, nos ta keto bay aden 

Sigui inspira tur rond di bo cu bo 

gracia, bondad, humildad y sabi- 

duria 

Un braza fuerte di nos tur di bo du- 
shi bario di Dakota tur dia!!!! 




Renaissance Convention CenterTa Presenta 


. /yr/f/u f 

CHNNER & DANC E RVRIY 


Diahuebs, Decemberl2, 2019, 8:00PM - 1:0QAM 

(Porta ta habri7:30PM) 


MUSICA:Tsunami y Megateca Genie 
PRIJ&Afl 85.00 pa persona 
(prijsta inclui all-you-can-eatChristmasbuffet) 
Cash Bar na FLORIN 


Pa masinformashon contact 

Magalyna 523.6404 ofSue Ann na 523.6403, 

L G. Smith Blvd 9, Oranjestad, Aruba 


RENAISSANCE 

ARUBA RESORT & CASINO 

For dia 1 di october 201 9 


Comunidad por tuma 
nota di concepto di Plan 
di Desaroyo Teritorial cu 
Reglamentacion 2019 



P’E proceso di introduccion di e Plan Prepara- 
torio di Desaroyo Teritorial cu Reglamentacion 
2019 (ROPV), conforme ley recientemente taba- 
tin tres ‘Townhall Meeting’ organisa pa DIP cu 
tabata bon atendi pa comunidad. 

Bon punto y preguntanan al caso a bin dilanti 
cu a habri e espacio pa trece adaptacion n’e con- 
cepto di ROPV. Esaki ta forma parti di e proceso 
democratico pa su introduccion oficial cual ta 
premira di ta cla durante e prome kwartaal di 
2020 . 

For dia 1 di october e concepto di ROPV (cROPV) 
ta ‘ter inzage’, comunidad por tuma nota di e 
plan na oficina di DIP durante un periodo di un 
luna (te cu prome di november 2019). Ademas 
e cROPV lo ta disponibel pa comunidad tuma 
nota di dje por medio di www.din.aw . den sala 
di lesamento di tur MFA y tur filial di Biblioteca 
Nacional Aruba. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


10 vrd 


Buck', 


Small 





Ademas, for dia 1 di november te 
cu 1 di december tin e proceso di 
“zienswijze” unda cu comunidad 
por entrega comentario y pensam- 
entonan por escrito a base di locual 
cu a mira of constata den e tempo- 
rada di inzage riba e concepto di e 
ROPV. 

Despues di esaki tambe lo tin un 
periodo di un luna p’esnan cu a 
presenta nan comentarionan por 
escrito, cu por presenta esakinan 
tambe (verbal) na DIP. Mester 
agrega cu for di siman pasa tambe 
e concepto a bay p’e comision Raad 
voor de Ruimtelijk Ontwikkeling 
(RRO), pa nan por duna nan co- 
mentario riba e plan. 

Gobierno lo tin 6 luna pa entrega e 
concepto definitivo di ROPV (Gobi- 
erno ta calcula un periodo menos, 
pues cu esaki lo tuma dos luna), 
p’e cana su caminda legal via Raad 
van Advies, despues dos siman na 
Parlamento. 

Pesey ta calcula cu pa final di e 
prome kwartaal di 2020 e ROPV lo 
ta vigente. 

Anuncio beleid nobo casita crioyo 
desde cu a asumi reaponsabilidad a 
pone hopi enfasis riba crea un pro- 
ceso transparente pa loke ta mane- 
ho di tereno. Den cuadro di esaki 
a anuncia varios maneho. Awe ta 
bin cu un maneho nobo pa loke ta 
e casitanan critlyoyo riba rifnan y 
costa rond Aruba. 


Pa mustra cu mester tin control. 
No lo basha esakinan abou, sino 
regulanan. Cual niun hende ta 
para responsabel pa di ken nan ta. 
Lo inicia e proceso di pone hende 
responsabel pa nan door di regis- 
tra esakinan. 

Cu a manrho aki ta bin un paro na 
e casitanan aki. A traves di potret- 
nan satelite lo controla esunann cu 
bin erbij of amplia. Pasobra lo re- 
move esakinan sino ta core e riesgo 
di cu ta perde e permiso aki. Cu e 
meta principal pa crea control, vig- 
ilancia y responsabilisa esakinan. 
Awor esun cu firma e precario lo ta 
esun responsabel. 

Ta reconoce cu nan tin un meta cul- 
tural pero tambe teniendo na cuen- 
ta e diferente aspectonan natural... 
entrante 1 november e maneho aki 
lo drenta na vigor pa cual ta duna 
personanan 2 luna pa registra 
nan casita esaki ta inclui cu nan 
mester paga nan precario (5,- flo- 
rin) pa meter cuadra. Ta registra 
solamente persona y no negoshi. 
E casitanan aki ta pa vakantie 
etc. y no pa keda biba aden. Pues 
uzo rrecreaciona cu ta parti di na- 
turalesa. E aspecto di ampliacion 
etc no ta permiti, tambe kier evita 
cu tin asbest teniendo na cuen- 
ta e aspecto di medio ambiente 
Esnan cu no wordo registra ta core 
e riesgo cu nan lo wordo gesloop/ 
demoli. 

Ford SUV a bay dal contra un pal # i luz 






DIALUNA mainta Polis a bay Wata- 
panagezaag pa un Ford SUV cu a dal 
contra un pal’i luz. 

Na yegada di Polis e chauffeur cu ta 
un turista a splica cu un otro auto a 
sali su dilanti, causando cu e mester 
maniobra y a causa cu el a dal e pal’i 
luz. No tabatin hende herida. Elmar a 
ser avisa pa pasa controla e pal’i luz. 




m 


■ + . AQUA GRILL * ’ 

COME AND CELEBRATE WITH US 
YOUR HOLIDAY'S DINNER! 


• (3) THREE DIFFERENT 
MENU’S 

• NICE AMBIENCE AND 
SPACE 

• CREAT SERVICE & 
THEBEST FOODON 
THE ISLAND 


MAKE YOUR RESERVATIONS AT: 
RESERVATIONS@AQUA-CRILL.COM 
TELEPHONE: +297 586-5900 
WWW.AQUA-CRILL.COM 

Aumento den eficiencia, productividad y sincronisacion entre departamentonan 

Digitalisacion di Gobierno ta nifica 
mihor servicio na comunidad 


MANERA treci dilanti siman pasa, for 1 di october e 
Ministerio bou di encargo di Minister Otmar Oduber, 
esta Ministerio di Desaroyo Teritorial, Infrastructura y 
Medio Ambiente ta bira e Ministerio piloto cu tur e de- 
partamentonan ta conecta y comunica cu otro atrabes 
di e plataforma digital. 

Un proceso segun Minister Oduber cu no ta facil si con- 
sidera e custumber cu tin cu papel pa hopi aña. 

E cambio p’e era digital den e aparato Gubernamental 
ta trece cambio pa personanan interno cu ta participa 
den e procesonan aki y cu tin di haber cu ne. E meta ta 
keda pa entrante prome di december por inclui tambe 
procesonan externo, esaki ta nifica cu e pueblo e orey 
no lo mester entrega peticion ‘hard copy’ mas na depar- 
tamentonan. 

Aworaki e enfoke ta riba procesonan interno cual ta 
encera departamento, fundacion, instancianan Sui Ge- 
neris y NV cu ta resorta bou di MINROIM. Esaki ta 
nifica cu tur contracto cu mester firma, acuerdo y con- 
sehonan ta tuma lugar digital desde siman pasa. Esaki 
ta nifica cu tin adelanto y aumento enorme pa loke ta 
eficiencia, productividad y union/sincronisacion entre 
departamentonan. Den e trayecto aki, un cos sigur cu 
ta importante pa percura ta p’e seguridad di e docu- 
mentonan pa percura cu tin ‘backup’ necesario di tur 
documento (lo tin un ‘hard copy’ di cada documento, na 
un solo departamento). 

Un otro factor importante den esaki ta cu na tur mo- 
mento e Director y Minister lo por ‘track’ y sa unda e 
document ta. Atrabes di e sistema “Decos Join”, si un 
persona a ricibi cinco dia pa traha riba e documento un- 
abes cu e cinco dianan aki pasa lo aparece un bandera 
orañe y cinco dia mas. 

Si na di 10 dia ainda e documento no a sali lo aparece 
un bandera cora. 



E bandera cora lo bay p’e Director, pa cual e lo tuma e 
decision si ta duna e persona mas tempo pa traha riba 
dje of ta sake for di man di e persona. 

Pues Directornan tin un sistema aworaki cu por con- 
trola trabounan hopi mas mihor y e Minister tambe lo 
tin bista riba cua departamentonan tin mas tanto doc- 
umento ‘up to date’ etc. 

Pa conclui, Minister Oduber a expresa palabranan di 
gratitud na cada departamento cu e esfuersonan cu 
ta tumando lugar e dianan aki pa traha cu e sistema. 
Tambe a gradici Prome Minister sra. Evelyn Wever - 
Croes cu a encurasha y sostene e proceso pa crea e plat- 
aforma aki. Eficiencia lo ta enorme cu e sistema aki, 
cual ta conduci na mihor productividad! 

Den un epoca cu mundialmente procesonan ta mas dig- 
ital, Gobierno no por keda atras, y di e forma aki por 
sirbi comunidad mucho mas mihor. 















En conexion cu 1 di october, 

Internacional di Nos Grandinan 
nos kier a enfatisa luna di 
october riba nos Grandinan 


Seccion Cuido di Nos Grandinan (Dienst Ouderenzorg) 
na Directie Volksgezondheid kier a informa nos comu- 
nidad un poco mas tocante e populacion cu ta envehece. 
Y alabes gradici nan pa nan aporte den nos comunidad. 

ENVEHECEMENTO NA ARUBA 

Na aña 1960, 3.1 % di e populacion di Aruba tabatin e 
edad di 65 aña of mas bieu. Na aña 2010 e porcentahe 
aki a bira tres biaha mas hopi y a subi pa 10.4%. 

Na 2030, 19.9% di e populacion di Aruba ta premira di 
tin 65 aña di edad of mas. Un crecemento mas grandi lo 
wordo mira den e personanan di edad mas halto ainda, 
cu otro palabra, e populacion di 80 aña di edad of mas. 

E porcentahe di persona cu edad di 60 aña of mas a 
crece di 7% na aña 2000 pa 17.9 % na aña 2014. Duran- 
te e periodo aki, e grupo di edad bao di 14 aña a baha 
di 23.1% pa 19.2%. 

Den Caribe y cu Caribe nos ta referi na Anguilla, An- 
tigua y Barbuda, Aruba, Bahamas, Barbados, Belize, 
British Virgin Islands, Cayman Islands, Curaçao, 
Dominica; Grenada, Guadeloupe, Guyana, Jamaica, 
Martinique, Montserrat, St. Kitts y Nevis, Saint Lucia, 
Saint Vincent y the Grenadines, Sint Maarten, Surina- 
me, Trinidad y Tobago, Turks y Caicos Islands, United 
States Virgin Islands. 

E populacion di e Caribe, mesos cu e resto di mundo, ta 
enveheciendo. E ‘sociedad hoben’ di pasado ta creando 


caminda pa comunidadnan unda nos grandinan ta for- 
ma e grupo mas grandi den e populacion su totalidad. 
Den Caribe, e cantidad di personanan bao di 15 aña a 
conoce un cumbre den e añanan 1970 y ta conociendo 
un caida stabil desde e tempo ey. 

E cantidad di personanan den edad laboral (15-59) lo 
ta na su top den e prome añanan di 2020, prome cu e 
conoce un caida. Mientras cu e cantidad di personanan 
di edad di 60 of mas ta proyecta pa crece pa gran parti 
di e resto di siglo. 

Den cambio di e milenio, personanan bao di 15 aña di 
edad lo ta consisti di 30% di e populacion; persona cu 
edad laboral lo consisti di 60% di e populacion; y nos 
grandinan lo consisti di solamente 10% di e populacion. 

Pa 2050, e cifranan corespondiente lo ta 18% (15 aña 
of aboa), 56% (edad laboral) y 26% (pa nos grandinan). 
E populacion cu ta envehecendo ta un producto directo 
di loke nos ta yama un transito demografico, esaki t’e 
transito di un sociedad cu fertilidad halto/mortalidad 
halto di pasado pa un sociedad cu fertilidad abao/mor- 
talidad abao den e mundo moderno. 

P’e motibo, mester compronde cu e populacion di nos 
grandinan ta un tremendo avance den e desaroyo di 
humanidad. 

DVG kier encurasha nos comunidad pa duna Nos Gran- 
dinan e balor cu nan merece, recordando cu ta danki na 
nan nos ta avanza! 

Santa Rosa guiando proyecto "Ban Planta Hunto 









OF aruba 

Not^ wsgjve 
Sut 


DI parti di Women’s Club of Aruba a bin n’e idea di un 
proyecto titula: “Ban Planta Hunto”. Mesora a pidi e coop- 
eracion di Santa Rosa p’asina mira kico t’e posiblidadnan pa 
duna un man den e proyecto aki. 

Den un reunion hunto cu esnan di Women’s Club of Aruba den 
persona di sra. Bernadette Schouten, sra. Francielle Lacle y 
Presidente sra. Milagros Posner y di parti Santa Rosa sr. 
Ludwig Rasmijn a presenta e idea p’asina Santa Rosa mira 
kico t’e ayudo y experticio di parti Santa Rosa cu nan mester. 

Den e presentacion di e proyecto aki tin 4 scol basico cu lo ta 
participando. E proyecto ta ensera cu e scolnan cu participa 
cada alumno mester bay planta cu participacion di nan may- 
or, pero den e caso aki e mama. 

Pa bon marcha di e proyecto Santa Rosa mester guia e pro- 
ceso di plantamento. 

A extende un invitacion n’esnan di Women’s Club of Aruba 
pa ta presente na Santa Rosa p’asina hunto haci e proceso di 
planta e prome simiyanan. 

E simiyanan aki ta bay keda algun siman te ora cu nan nace. 
Despues e tarea lo bira di e muchanan pa bay transplanta e 
esakinan den pochinan mas grandi. E docentenan tambe lo 
mester bisihita Santa Rosa den transcurso di simannan nos 
dilanti pa siña e proceso di transplanta. 

Despues e docentenan mester haci e proceso hunto cu e 
muchanan. 

Por aprecia riba e potretnan cu ta acompaña e articulo cu ta- 
bata presente diferente miembro di Women’s Club of Aruba 
(WCA) pa efectua e prome planatamento di simiyanan. Nos 
colega Ludwig Rasmijn tabata e persona encarga pa guia e 
proseso di planta e simiyanan. Sigur tabata un mainta ma- 
sha ameno aki na Santa Rosa. 

Ban Yuda Koningin Wilhelmina Fonds 

Pa: Clyde Harms 


DIA 7 di october ta haci net 53 aña cu mi 
a yega Tripoli, Libya abordo di un DC9 di 
KLM. N’e Aeropuerto Internacional Rey 
Idris, mi amigo, ex-colega na Lago y awor 
mi hefe, Jim Scott y su señora Joan tabata 
sperami. M’a pasa inmigracion y douane 
lihe y sin problema. 

Despues di deposita mi maletanan na 
Libia Palace Hotel, Jim y Joan a hiba mi 
Tripoli Riders Club na unda famia Scott 
tabata practica e deporte hipismo. Ora cu 
Joan a presenta mi na un amiga Mericano, 
e señora, hopi emociona, a bisa mi: “Dr. 
Mahmoud, mi t’asina contento di topa cu 
bo atrobe”. Increibel! Mi tabatin apenas 
un ora na Libia y e prome persona cu mi a 
topa a tuma mi pa un Arabier! M’a pensa: 
“Esaki ta bay ta un estadia interesante”. 

N’e momento ey mi no por a imaginami 
cuanto mas interesante e siguiente shete 
añanan lo bira. No interesante, interesan- 
tisimo! Y e buki “Un Arubiano na Libia” ta 
conta di e hopi experiencianan cu a haci e 
shete añanan inolvidabel. 

Mi ta urgi tur hende pa cumpra e buki. No 
pa ami mes, pasobra tur ingreso di benta 
di e buki ta bay pa Koningin Wilhelmina 
Fonds. 

KWF ta yuda preveni y ta combati cancer. 
E ta yuda e victimanan di e malesa cruel y 
nan famia. KWF tin mester di bo sosten. 

Pa celebra e aniversario di mi yegada na 
Tripoli, Koningin Wilhelmina Fonds ta of- 
rece e buki pa solamente 20 florin. E oferta 
ta valido te cu 31 di october. Yega na ofi- 
cina di KWF na Spinozastraat, patras di e 
Watertoren di Playa y abo lo keda contento 
di por duna sosten n’e fundacion. 


Clyde R. Harms 





Storianan di tni añanan 1966 - 1973 cu ESSO na Tripoli 


Tur Ingreso di benta di e ^vlrl aki ta bay pa 


Koningin Wiiheimtna Fonds 

Parlamentario Hendrik Tevreden (MEP): 

Instituto di Parlamento no por keda 
carga e mancha di Sevinger 

Ta yega ora pa Parlamentarionan di AVP entrega nan asiento 


PARTIDO AVP ta den un decadencia y riba un 
speed bastante halto. Ta nan di 4 candidato den e ul- 
timo tempo aki cu ta den e radar di Ministerio Publico, 
RST of casonan fraudulento. E dicho: ‘No bisa mi ken 
ta den, pero ken no ta den’ ta haya bida aki. Y tin un 
impresion cu ainda falta. 

Ex Minister di permiso y tereno y actual Parlamentar- 
io Benny Sevinger (AVP) t’e actor principal den e caso 
cu Ministerio Publico a duna e nomber di Avestruz’. 

Parlamentario Sevinger a sali bisa cu e ta inocente, y 
ta yama e investigacion aki como un persecucion po- 
litico. Pero esaki ta igual n’e parha avestruz cu su ha- 
lanan ta mucho chikito pa yud’e bula, como su curpa 
ta hopi pisa. 

E pruebanan riba Sevinger tin asina hopi peso cu e 
no tin hala pa yud’e bula bay di e cargonan aki. E ta 
wordo sospecha di falsificacion di documento, estafa y 
labamento di placa. 

Fuera di esaki Sevinger tambe tin contra dje casonan 
di tereno durante e periodo cu e tabata Minister di 
Infrastructura pa Gabinete Mike Eman I y II, segun 
Presidente y Parlamentario di MEP, Hendrik Tevre- 
den.. 

NO TA PERSECUCION POLITICO 

Den e casonan asina aki, cu ya caba a mira hopi na 
Corsou, Sint Maarten y tambe na Aruba mes (IBIS) 
semper un comision imparcial di husticia ta wordo 
apunta pa valida tur informacion prome cu e inves- 
tigacion mes cuminsa. 

Basa riba nan trabou den forma independiente, e deci- 
sion ta wordo tuma cu si tin un base legal pa por cum- 
insa investiga. Esaki ta hustifica cu den casonan di 
e embergaduranan aki, no tin espacio pa persecucion 
politico. Mas ainda den caso ‘Avestruz’ ta R.S.T. y otro 
funcionarionan Hulandes ta encarga cu e investiga- 



cion, hunto cu Cuerpo Policial y Landsrecherche. 

Similar na caso IBIS unda cu Hulanda tambe tabata 
envolucra. Esaki atrobe ta mustra riba e hecho cu e 
casonan aki ta cana diligentemente y no tin ningun 
involucracion politico den nan. 

ENTREGA ASIENTO 

“A yega ora pa Parlamentarionan di AVP entrega nan 
asiento. Nos no kier pa ripiti, manera paisnan den Re- 
ino y hasta na Aruba mes, unda cu funcionario of Par- 
lamentarionan lo bay prison, mientras ainda nan ta 
den funcion. Pueblo ta hayando e confiansa atrobe cu 
esnan cu ta wordo scogi pa asumi e posicionnan aki, 
ta haci nan trabou cu tur seriedad y manteniendo tur 
principio. 

E mancha di pasado, nos ta trahando duro tur dia pa 
logra na kit’e. Y bandonando Parlamento pa e atende 
su caso penal, los di Parlamento, t’e mihor cos cu Sev- 
inger lo por haci p’e instituto”, Hendrik Tevreden a 
remarca. 

Staciona den caya na Pavia: 

Desconoci a comete destruccion na un Hyundai Tucson 






DIALUNA mainta Polis a wordo noti- 
fica di un caso di destruccion na un auto. 
Esaki tabata cerca unda Minister Otmar 
Oduber ta biba. Riba caya por a mira per- 
sonal di Nagico cu tambe a wordo poni na 
altura. 

E acto di destruccion posiblemente lo a 
sosode durante oranan di madruga. Polis 
tambe a tuma datos di e caso fastioso aki. 


Despues di e cay den grepel: 

Chauffeur a keda pega den su Kia Picanto 

DIALUNA algo prome cu 12’or 
di merdia Polis y demas unidadnan 
manera Ambulance y Brandweer a 
sali direccion e grepel na Pos Abou. 
Eynan un auto a cay den e grepel 
y e chauffeur lo a keda pega den e 
vehiculo. 

N’e sitio nos a compronde cu e chauf- 
feur pa un of otro motibo a “gewoon” 
perde control y baha den e grepel. 
Bomberonan mester a yuda saca 
e chauffeur debi cu e auto a dal 
straight contra e concreto, y posi- 
blemente esaki a causa cu porta no 
por a habri. 

Paramediconan despues di e saca e 
chauffeur a transporte pa Hospital. 

Dos persona herida den accidente fuerte altura di Marriott 











DIALUNA merdia pa mas o menos 1:10 Polis a 
bay altura di Marriott, unda tres auto lo a dal tras 
di otro. Na yegada di Polis nan a wordo notifica cu 
den e Yaris cual t’e auto mey-mey tin un boter di gas 
chikito, y debi n’e impacto fuerte esaki a cuminsa 
lek. Ambulance a wordo pidi n’e sitio pa trata e heri- 
donan. Chauffeur di e Yaris mesora a wordo saca di 
e auto pa motibo di e lek di gas. 

LOKE A SOSODE 

Segun chauffeur di e Ford Van, e lo a baha veloci- 
dad pa un Hyundai H1 van cu a baha caminda su 
dilanti. Patras di e Ford van tabatin Yaris y patras 
di e Yaris un Mitsubishi Lancer biniendo cu e velo- 
cidad halto. 

Chauffeur di e Mitsubishi no a regula su velocidad 
y ta dal e Yaris hopi duro mande lagy’e pega contra 
e Ford van. E Yaris a haya hopi daño material tanto 
dilanti y patras. 

Paramediconan a atende mester a atende dos heri- 
do, esta esun di e Yaris y e Mitsubishi Lancer. 

Parse cu e chauffeur di e Yaris durante cu e boter a 
lek lo por a inhala un poco di e gas tambe. 

Pa loke t’e ocupante di e Lancer e lo no kier a coopera 
cu Paramediconan, dor cu el a bira histerico y mes- 
ter a wordo hiba den auto particulier for di e sitio. 
Tanto e Yaris y e Lancer a sufri hopi daño material. 














































Diamars, 8 October 2019 


AWEMainta 


15 


Haya sa kico Reuma ta, con pa biba cune y mucho mas! 

Centro di Reumatologia ta presenta 
tres anochi di informacion 



DIA 12 di october ta Dia Mundial di Reuma y ta haci uzo 
di e dia aki pa cuminsa cu conscientisa kico ta Reuma y con 
pa biba cu Reuma. Desde januari 2019 Centro di Reuma- 
tologia di Dr. Horacio E. Oduber Hospital a habri su por- 
tanan y pa prome biaha lo bay tene anochinan informativo 
pa pashent y interesadonan. 

Ta organisando tres anochi di informacion durante luna di 
october den 3 diferente bario di Aruba. 

Ta invita tur pashent di Reuma p’e tres anochinan di in- 
formacion, den cual lo bay ilustra kico Reuma ta y con pa 
bay om cu esaki. Ta lantando un organisacion di Reuma 
cu tambe kier conta kico nan por nifica p’e pashentnan y 
kico por spera di nan. Lo tin dos otro orador cu lo elabora 
riba un estilo di bida cu Reuma y ki consehonan por duna 
y tambe lo haya un presentacion riba con pa move cu Reu- 
ma. Esey tambe hopi biaha ta un problema. 

Bo tin dolor y keho y riba dje bo tin cu move pa bo sinti bo 
mes mihor. Riba esaki tambe lo bay tin informacion. 

E pashentnan cu yega Centro di Reumatologia ta bin cu 
verwijsbrief di nan Dokter di Cas. Pashentnan cu ta bin 
na Centro di Reumatologia cerca dr. Rashidi Rellum, ta 
pashentnan cu por tin reumatoide artritis, tambe ta bin 
hendenan cu tin artrosis, jicht y hopi otro tipo di pashent 
cu tin un ke otro tipo di Reuma. 

Dia 12 di october e anochi di informacion lo ta na MFA 
Paradera, dia 19 di october e anochi di informacion lo ta na 
MFA Noord y dia 26 di october e lo ta na MFA Savaneta. 
Tur e anochinan di informacion lo cuminsa pa 6:00pm y ta 
termina 9:15pm. Entrada p’e anochinan di informacion ta 
completamente gratis. 

Si ta posibel por registra via p.reuma@arubahospital.com 
of por yama libremente 527 4216, p’asina tin un bista cu- 
anto hende lo bay bin riba e anochinan di informacion. 

Asina ta bin uni bin tur, pasa na un di e tres dianan, sea 
dia 12, 19 of 26 di october, n’e MFA-nan indica, p’asina 
haya sa un tiki mas kico ta Reuma y con pa biba cu Reuma. 

Cu palabranan di elogio p'e lazonan fuerte entre Aruba y KLM 

Aruba.a felicita KLM cu nan 
celebracion 100 aña existencia 

E aña aki bulando 85 aña pa nos isla 


Dia 7 di october 2019 ta exactamente 100 aña pasa cu e 
pionero den aviacion Albert Plesman a funda e compania 
Koninklijke Luchtvaart Maatschappij — KLM. Esaki ta 
wordo celebra mundialmente y na Aruba a celebra esaki 
diasabra ultimo. 

Na Aruba, KLM a yega pa prome biaha riba un diadomin- 
go dia 23 december 1934 cu e aparato ‘Fokker F 18’ - ‘De 
Snip’. 

Esey ta pone cu fin di aña, KLM ta bay tin exactamente 
85 aña ta bula pa nos isla. Durante e añanan, nan a trece 
hopi bishitante variando for di diferente pais Europeo pa 
nos destinacion. 

KLM su compania ta conoci pa ta un compania stabil no 
solamente den existencia di su operacionnan, pero tambe 
pa cu su buelonan, cu ta sali y yega na tempo pa nan des- 
tinacion. 

Mundialmente, KLM ta e compania mas bieu y cu te ainda 
ta bula bao di su propio nomber. 

Un di e atraccionnan cu KLM ta hopi conoci p’e p’esnan 
cu ta bula riba nan business class, ta cu nan ta ofrece un 
casita porcelana di ‘Delfts Blauw’ na nan pasaheronan. 

P’e celebracion di 100 aña, e edicion special lo wordo reve- 
la riba e dia di nan 100 aña di existencia, esta dia 7 di 
october. 

Durante e añanan, KLM a hunga un rol di suma importan- 
cia den e desaroyo di Aruba su industria di turismo unda e 
lazonan cu e compania ta uno cu ta fuerte y duradero. 

Pa bay bek un poco den nos historia, ta bon pa sa cu na 
aña 1934, buelonan comerial a wordo introduci na Aruba 
y dia 15 di december 1934 un buelo hopi speciala sali for di 
Schiphol- Amsterdam. E avion tipo Fokker F-19 cu nomber 
‘Snip’ a sali rumbo pa Antias cu un crew di 4 persona di 
KLM abordo kendenan a prepara pa varios aña (!) prome 
cu nan por a realisa e buelo largo aki. Nan a stop na nos 
isla hermana Corsou unda nan a yega pa prome biaha dia 
22 di december y dia 23 di december nan a yega pa prome 
biaha Aruba riba un beach/landing strip na Savaneta. 

Na aña 1935 nan a inicia cu buelonan scheduled pa nos 
isla unda e.o. por a mira ’Oriol’ y ‘Convair’. 

P’e studiantenan por a sigui nan estudionan avansa na 
Hulanda, KLM a manda avionnan manera Super Constel- 
lation pa Aruba y Corsou pa busca studiantenan Antiyano. 
Awendia, KLM ta bula diariamente for di Schiphol pa 
Aruba, cual no solamente ta trece bishitantenan for di Hu- 
landa, pero tambe for di mercadonan Europeo, manera Re- 
inonan Uni, Alemania, Belgica, Italia y Scandinavia-entre 
otro. 

Durante 2018, KLM a trece un total di 34.373 bishitante 



pa nos destinacion, cual ta representa un crecemento di 
8.7 % compara cu 2017. Compara cu 2011 — ora cu A.T.A. 
a bira independiente, por mira cu esaki a crece cu 195%. 
ATA, incluyendo su oficinanan na Europa y na Den Haag, 
ta mantene lazonan fuerte cu KLM. Como tal, ATA Eu- 
ropa ta participa den varios evento, e.o. un di e campeona- 
tonan mas grandi di Golf, e asina yama ‘KLM Golf Open’. 
Tambe ta bon pa menciona e cooperacion anual entre ATA 
y KLM pa loke ta trata e famoso KLM Marathon, cu a bira 
un evento importante pa nos isla como destinacion. 

Den weekend cu a pasa, KLM a celebra su aniversario na 
Aruba. Durante e acontecimento tabata presente Gober- 
nador interino sra. Yvonne Lacle y Prome Minister sra. 
Eveline Wever-Croes. 

Den su speech durante e anochi ameno, CEO di ATA 
Ronella Tjin Asjoe-Croes a laga sa cu: “E lazonan fuerte y 
profesional cu e compania mas bieu di aviacion mundial- 
mente ta algo cu Aruba ta aprecia y balora hopi.” 

Como recuerdo a entrega un bunita obsekio n’e sr. Cees 
Ursem, Country Manager di KLM region Caribense como 
muestra di felicitacion y sigur aprecio pa cu e lazonan 
fuerte cu e compania KLM. 

"Lincoln" n lorn dilnnti "Hyundni" 




DIADOMINGO marduga algo prome 
cu 2:30 polis y ambulance a wordo manda 
Palm Beach na altura di Sole Mare, unda 
un accidente di trafico a tuma luga. 

Tawata den careda di 2:30 cu polis a bay 
ariba e caminda di Palm Beach pa un acci- 
dente cu hende herida. 

Na yegada polis a topa cu un auto Lincoln y 
un Hyundai Accent color blanco. 

Ambos tawata tin daño material. 

Loke a sosode 

Na e sitio nos a bin compronde cu e daman- 
an den e Accent tawata bayendo direccion 
luznan di trafico di Palm Beach. 

E Lincoln biniendo pariba a bay lora na su 
man robes pa drenta un caya y no a duna 
preferencia na e Accent. 

Chauffeur di e Lincoln tawata bou influen- 
cia. Su famia a presenta basta lihe na e si- 
tio y lage sinta den auto, posiblemente nan 
no ta biba mucho leu di unda e accidente a 
tuma luga. 

Despues di un rato e chauffeur a cuminsa 
saca y probablemente door di esaki Para- 
mediconan a transporte pa Hospital, unda 
lo haci un miho control ariba dje. 

Auto di huur a subi rotonde dilanti brommer 



ROTONDE Super Food 
- Diasabra anochi pa mas 
o menos 10:55 polis y am- 
bulance a bay cu urgen- 
cia rotonde di Super Food, 
unda un accidente di auto 
cu brommer a sosode. 

Na yegada polis ta topa cu 
un Hyundai Accent v-car y 
un brommer. 

Na e sitio nos a compronde 
cu e V-car lo a subi rotonde 
y probablemente no a mira 
e brommer cu consecuen- 
cia cu e ta dal’e. 

E motociclista a resulta 
herida y tawata keha di 
basta dolor. Paramedi- 
conan na e sitio a stabilisa 
e motociclista y despues a 
sali cune direccion Hospi- 
tal. Polis di trafico a caba 
di atende e accidente tu- 
mando dato di ambos par- 
tido. 


Esfuerzo combina di Guardacosta a 
scapa 3 persona bordo di un belero 

DIAMARS ultimo, Guardacosta di Aruba 
a haya informacion cu un belero ta den ur- 
gencia. 

E belero tabata e ora ey Noord di Aruba y 
tabata drief. 

E belero tabatin un mast kiebra y no por a 
move riba propio forza. Debi n’e bon coop- 
eracion entre e helicopter di Zr.Ms. Gronin- 
gen, e avion di Guardacosta y Metal Shark, 
nan a logra scapa e 3 personanan cu tabatin 
abordo di e belero. Nan a ser hiba p’e punto 
di sosten na Savaneta, for di unda autori- 
dadnan local a sigui cu nan investigacion. 

"Opinion personal" 

"No kita mi pan" 

Scribi pa: Sra. Omaira I.Rodriguez-Britten 


CU tristesa mi ta mira con MetaCorp, EcoGas y Tropi- 
cal Bottling Co ta manifestando como un famia grandi 
pa “No kita mi pan”. 

Con por ta posibel cu den tempo malo y den tempo 
bon, famia de Veer semper a para tras di e economia di 
Aruba como Arubianonan cu Stima nan Isla, “Aruba 
Dushi Tera.” 

Mi no ta bai defende ningun hende, pero como cu mi 
conoce sres.Eduardo y Eddy de Veer (mi amigo sin- 
cero) cu tur ora cu mi a bati porta di Tropical Bottling 
Co pa donacion semper a habri man pa yudami, pero 
no pa mi persona sino p’e pueblo di Aruba manera pa 
yuda recauda fondo pa scol, misanan, deporte, grandi- 
nan y mucho mas pa menciona, pasobra hopi hende no 
sa cuanto nan ta aporta pa yuda e pueblo den necesi- 
dad sin mester di haya propaganda. 

Pesey mi a lanta awe pa mi para tambe como cuidada- 
no pa mustra mi mal contento cu e situacion aki unda 
tata y mamanan di famia ta roga pa No kita nan pan. 
Aki ta muestra di corahe e trahadornan a subi caya cu 
nan flanel y trucknan cu nunca mi a yega di mira aki 
na Aruba pa bringa pa loke ta nan unico entrada pa 
cria nan famia. 

Ta di admira con nan Director sr. Eddie de Veer ta kita 
su caminsa pa bisti e flanel cu ta representa su traha- 
dornan como un persona humilde y sincero apoyando 
e manifestacion na un forma corecto y sin violencia, 
pero busca husticia no manera hopi ta critica, paso- 
bra nan no ta corda riba nan rumannan cu tin miedo 
di perde nan pan cu t’e unico manera pa no mira nan 
famia, specialmente nan yiunan muri di hamber paso- 
bra no tin entrada. 


Unda humanidad y hermandad a keda den un isla cu 
ta yama Aruba cu su hendenan humilde y servicial? 

A lubida cu si sera e portanan di e companianan di 
famia de Veer ta hopi Arubiano ta keda na caya y tur 
hende sa cu no tin suficiente trabou disponibel na 
Arubam anto tin di bay busca onderstand na unda Go- 
bierno cu ta bisa cu no tin placa lo bay busca di ranca 
di e pueblo pa duna onderstand cu no ta yega pa nada 
y aki nos divisa di compra ta baha y esey ta trece cu ne 
pobresa y ladronicia. Nos tur sa cu nos economia ya no 
ta stabil mas y ya nos tin inflacion na porta. 

Si tin trabou, e comercio ta sigui flota y ta yuda e eco- 
nomia en general. 

Un salario gana cu sudor di frenta ta trece cu ne stabi- 
lidad y tambe interes pa sigui trece placa den e caha di 
Gobierno. Sin salario no por paga debe mucho menos 
belasting y banconan ta cuminsa kita cas, auto ect. y 
unda Gobierno por bay pone e famianan cu no tin dak 
pa biba. 

No mira ken ta bira rico o ken tin capital, pero pensa 
riba esnan cu ta biba di nan sodo di tur dia. 

Corda awe ta di mi, mañan por ta dibo y “poder ta 
Dios so tin”. 

Stima bo pueblo pa bo pueblo stima bo, si bo 
abusa di bo pueblo bo ta crea odio y enemigo pa 
bo mes. 

Corda cu material y puesto no ta pa semper y 
ora di morto bo no ta bay cu nada, pero si bo 
haci bon, bo ta bay cu respet y honor di e mundo 
aki. 

Lesa 2 Cronicas 4-11 den Bijbel. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 

#TeamMirna a causa un furor recaudando un 
record di suma den 3 ora pa Mary Joan Foundation 



SENORA Mirna Tromp (d.f.m.) tabata un persona 
cu semper tabata gusta yuda y tambe duna palabran- 
an di estimulo na unda cu e bay. Sra Mirna sigur ta- 
bata resalta tur caminda cu su positivismo y amor pa 
bida. Asina tambe riba iniciativa di e yiunan di señora 
Mirna a wordo a crea e pagina di FaceBook ’Pull A 
Mirna’ 

Mirando cu señora Mirna semper a yuda, natural- 
mente pa sigui e idea aki e yiunan tambe kier sigui e 
paso di nan querida mama. Mary Joan Foundation ta 
un fundacion cu tabata hopi yega na curason di señora 
Mirna, kende a ricibi ayudo di e fundacion aki tempo e 
mes tabata bataya cancer di pecho. 

Sra Mirna tabata participa na tur actividad organisa 
p’e fundacion aki. E tabata modelo y hasta a ser eligi 
Reina di e Mary Joan Foundation na 2014. 

Mirando cu luna di october ta wordo considera e luna 
di conscientisacion contra cancer di pecho, ta precisa- 
mente e luna tambe cu e fundacion ta colecta fondo na 
diferente punto rond Aruba durante tur fin di siman. 
Asina aki tambe e dos yiu muhernan Cindy y Ruth- 
line a bin cu e iniciativa pa colecta e prome diasabra 
di october parti mainta pa tres ora. A presenta e idea 
aki na amistad y familiarnan cu ta identifica nan mes 
como #TeamMirna y tur hende a bay di acuerdo pa ta 
parti di e mainta aki. 

Mas e dia tabata asercando, mas hende a sinti e gana 
tambe pa ta parti di e mainta aki. Asina aki a logra 


acumula suficiente boluntario pa para na 5 punto na 
diferente parti di Aruba. 

Na final di dia ora cu esnan encarga di fundacion a 
haci e conteo final, a yega n’e suma di Awg 8.496,70. 
Un suma cu nunca antes a wordo recauda den un lapso 
di tres ora. TeamMirna kier a gradici henter pueblo di 
Aruba pa aporta pa tira den e buzon rosnan n’e cinco 
diferente punto nan p’asina por a yega e suma men- 
ciona. 

Palabra di gradicimento ta bay na cada un persona cu 
a duna tres ora di nan diasabra pa recauda pa esnan 
cu ta pasando den e malesa di cancer di pecho. 

Den nomber di e yiunan kier a gradici: Nicholle Vro- 
lijk, Nelitza Lampe-Tromp, Tyson Lopez, Ashanti 
Rodriguez, Rujina Comenencia, Maryanne Rodri- 
guez, Tommy Lee Halman, Deborah Julen, Amandah 
Campos, Jesurine Croes, Aldrik Lampe, Andre Kelly, 
Elizabeth Croes, Nadine Tromp, Maurits Ras, Julissa 
Arends, Ansley Koolman, Germain Webb-Geerman, 
Jacinto Rasmijn, Maurella Ras. 

Tambe kier a informa cu dia 26 october awor Team- 
Mirna lo ta riba caya pa recauda fondo un bes mas pa 
MaryJoan Foundation. 

TeamMirna ta encurasha tur hende pa yuda e fun- 
dacionnan cu ta yuda esnan cu tin cu pasa dor di e 
malesa aki. Haci bon di curason, bo tambe por Tull a 
Mirna’. 

Arubiano ta duna curso avansa di 
hypnotherapia na Merca 



RECIENTEMENTE, Utah na 
Merca, 7 participante di diferente 
parti di Merca a gradua como hyp- 
notherapista certifica. E curso cu 
a consisti di hypnotherapia basico 
te cu avansa a wordo presenta dor 
di e yiu di tera Eddy Oduber cu ta 
un Designated Certified Instructor 
(DCI) di OMNI Hypnosis Training 
Center pa Caribe Hulandes. 

Un di e cursistanan, Pamela Cook, 
a comenta; “Un di e mihor cursonan 
cu mi a yega di tuma den mi bida. 
Mi ta bay cas inspira y motiva”. 
Despues di a duna e curso varios 
biaha caba na Utah, un biaha mas 
Eddy a wordo invita dor di Theta 
Wellness Center na Orem, Utah pa 
entrena hypnotherapia avansa pa 
complementa nan centronan. 

Theta Wellness Center tin dife- 
rente centro di salud rond Merca 
y ta ofrece diferente terapia holis- 
tico y natural cu equiponan ultra 
avansa y sofestica. Entre otro nan 
ta traha cosnan manera stress, an- 
siedad, depresion, addicion, y dife- 
rente mas. 

Pronto na Aruba lo habri un Theta 
Wellness Center cu lo ofrece tur e 
servicionan cu e centronan aki ta 
ofrece na Merca. 

Participantenan tabata presente 
for di rond Merca e.o. di Illinois, 
California Georgia y Utah mes y a 
dicidi di train den hypnotherapia 
avansa pa nan por complementa 
nan centronan. 

Janeth Garland cu tambe a partic- 


ipa a comenta: “Danki pa yuda mi 
cuminsa mi careda nobo, mi ta gra- 
decido di ta un graduado di OMNI” 

Eddy Oduber cu tin ya mas cu 13 
aña ta haci hypnotherapia y ta un 
di e poco instructor di OMNI Hyp- 
nosis Training Center. OMNI ta ser 
considera un di e organisacionnan 
di hypnosis mas prestigioso na 
mundo. 

Otro participante, Elizabeth Sheer, 
a comenta: “Eddy tabata excepcio- 
nal! Mucho mas cu mi tabata spe- 
ra”. 

OMNI Hypnosis Training Center 
den e ultimo añanan a crece bira 
esun di e scolnan di hypnosis mas 
grandi na mundo y den e ultimo 4 
aña ta tin mas cu 4000 graduado. 
Eddy Oduber a wordo certifica 


como OMNI DCI na aña 2013 y a 
comenta di ta sinti’e sumamente 
privilegia di ta un di e poco instruc- 
tornan di OMNI rond mundo. 

Janeth Garland, kende tambe a 
participa a comenta: “Danki pa 
yuda mi cuminsa mi careda nobo, 
mi ta gradecido di ta un graduado 
di OMNI” 

Pa por wordo certifica e cursistan- 
an mester a tuma minimo 100 ora 
di training intensivo y despues di 
pasa e examen nan ta ricibi e titulo 
di hypnotherapista. 

E participantenan ademas di rici- 
bi e titulo di hypnotherapista di 
OMNI automaticamente ta wordo 
reconoci dor di National Guild of 
Hypnotists (NGH) e organisacion 
mas grandi di hypnosis na mundo. 

Na tur boluntario y compania cu a yuda cu limpieza di Ser'i Noka 

Go Cultura y Parokia di Santa Cruz ta bisa danki! 






































Diamars. 8 October 2019 


AWEMainta 


23 


DIASABRA ultimo a tuma lugar un gran limpieza 
den e teatro y parke di Ser’i Noka. 

Tabata un mainta impresionante caminda e gran may- 
oria di esnan presente tabata mucha y hobennan cu a 
trece nan famia p’asina nan asisti durante e hazaña 
aki. 

Esnan presente no solamente a pone man na obra y 
a haci un gran esfuerzo pa laga e area aki limpi, pero 
nan tur a disfruta inmensamente haciendo esaki. 

Tur hende a siña mas tambe di e historia di e teatro 
di Ser’i Noka y dicon e area ta asina special pa hopi di 
nos localnan. 


Tabata un lastima si 
pa mira cuanto sushi 
nos propio ciudada- 
nonan a laga atras den 
e parke unico aki cu ta 
un herencia natural 
valioso cu mester wor- 
do proteha y traspasa 
pa nos futuro genera- 
cionnan. 

Un momento historico 
y inolvidabel tabata 
ora cu a planta un mata di Tuturutu (poinciana) pa 
simbolisa e comienso di un era nobo pa Ser’i Noka. 
Esaki t’e prome di e variacion grandi di mata local cu 
lo wordo planta den Ser’i Noka. 

Cu presencia y participacion di un di e visionario y 
pioneronan tras di e creacion y construccion di Ser’i 
Noka na aña 1963, sr. Domi Tromp hunto cu su esposa 
sra. Yvonne Tromp-Frans kende tambe tabata masha 
importante den realisacion y promocion di e anfiteatro, 
esnan presente por a experencia un momento hopi 
emocionante cu plantacion di e mata aki. Sr. Domi 
Tromp a expresa cu orguyo: “Porfin! Porfin Ser’i Noka 
ta bay haya bida bek! Danki pa boso trabao duro!” 
Sra. Yvonne Tromp cu un sonrisa grandi riba su cara 
tabata conta di su tremendo recuerdonan di Ser’i 
Noka. Specialmente di e obra “Maria di Ser’i Noka”. 
Hunto cu tur presente y tambe famia di sr. y sra. 
Tromp, a clausura un dia special y hopi memorabel. 

Fundacion Go Cultura y Parokia di Santa Cruz, enca- 
beza pa Pastoor Jairo Maduro ta gradici tur cu a yuda 
inmensamente. 


Tur e balentenan presente, specialmente tur e mucha 
y e hobennan ehemplar, a demostra con nos por bin 
hunto pa logra un causa importante y duradero. 

Danki special na Fantastic Gardens pa a regala Ser’i 
Noka e mata unico aki. Aruba por ta sigur y orguyoso 
di e meta pa cu Ser’i Noka: No solamente rescata, res- 
taura y renoba e anfiteatro den aire liber, pero tambe 
proteha e flora y fauna den henter e area y hasta añadi 
mas vegetacion pa eleva esaki aun mas. 

Danki na Serlimar y su ekipo cu ya desde diabierna 
mainta ta haciendo e trabaonan grandi di limpieza 
den henter e area. Danki na Ecotech cu tambe a uni 
su mes n’e causa aki. Danki na Hoori NV pa provee 
nos cu saconan pa hinca sushi aden. 

Danki na Tropical Bottling Company/Browerij Nacio- 
nal Balashi p’e awa, Iced Tea, Malta Balashi y refresco 
pa refresca. Danki na Dasem Services cu a provee ijs 
pa por fria bebidanan p’e boluntarionan. 

Danki tambe ta bay na Don Pastechi Factory cu a 
alimenta e boluntarionan cu dushi snacks. Un danki 
hopi special na Vibration PR & Media pa su bon coop- 
eracion pa invita pueblo di Aruba n’e limpiesa. 



Na prensa y media local, danki inmenso pa a yuda com- 
parti e noticia di e limpieza aki. Trabao no a caba ainda. 
Esfuerzonan ta sigui p’e causa historico aki. Pues nos 
ta gradici tambe tur esnan cu a y lo haci nan donacion 
financiero p’asina hunto nos por rescata nos patrimo- 
nio nacional. Esaki tabata djis e comienso di e rescate 
di locual cu tin, djey sigui pa restauracion y renobacion. 
Dentro di poco Aruba lo conoce y disfruta di un anfite- 
atro sumamente bunita cu un y tur por tin aceso na 
dje pa proyectonan positivo. 

FitVille, e evento deportivo mas grandi di Crossfit 
na Aruba a termina su competencia pa aña 2019 


FITVILLE tabata un evento cu a surpasa tur ex- 
pectativa y a capta atencion na Aruba y na nivel in- 
ternacional. Den FitVille a participa un total 87 atleta 
internacional y 80 di Aruba; e impresion cu e atleta- 
nan internacional a hiba cas bek tabata uno unico, 
caminda e diferente scenario cu a wordo usa rond di 
Aruba a hala nan atencion y ya algun a confirma nan 
participacion pa 2020 como tambe invita mas atleta 
p’e siguiente aña. 

E workout cu a tuma lugar na Renaissence Market- 
place tabata un espectaculo p’e turistanan cu tabata 
desayunando e mainta ey, nan a disfruta un mundo, 
nan tur a para un banda y cuminsa apoya e atletanan 
cu tabata competi n’e ora ey. 

Na lama na Eagle Beach tabata un experiencia unico 
pa tur atleta. Diferente atleta mester a landa y haci e 
workout cual a haci esaki un experiencia cu poco por 
conta y hopi a disfruta di dje y esey ta haci FitVille 
unico den Caribe. 

Na Bushiribana tabatin dos diferente cori, uno di 5 
km y un di 8 km, aki tur atleta a mira con e mainta 
ta habri riba nan cu un solo cu acompañanan duran- 
te nan careda mustrando asina kico Aruba tin pa of- 
rece, un diversidad di scenario tanto pa local como p’e 
turistanan loke a haci un disfruta di e lugarnan turis- 
tico manera Ayo Rock Formation y Andicuri cu tabata 
riba e ruta. E naturalesa di Aruba tabata e scenario 
pa nan disfruta y participa den loke nan mas ta gusta. 
FitVille tabatin atencion internacional y e evento a 
bay rond mundo dor di e presencia di e dos influences 
conoci como “ The Buttery Bros”. Nan ta conoci inter- 
nacionalmene pa promociona eventonan di Crossfit 
rond mundo y Aruba no por keda afo. Nan a bin es- 
pecialmente pa cubri e evento y promocione na nivel 
internacional, promocionando di biaha Aruba como un 
destinacion turistico. 

Diadomingo e competencia a caba mas laat di lo pre- 
visto, pero e atletanan tabata den nan ambiente y dis- 
frutando e gran final cu tabata hopi impactante. Na 



final di e weekend, e premiacion a tuma lugar na Local 
Store, y despues a sigi e afterparty. 

No por keda sin duna un danki hopi grandi na prome 
lugar n’e boluntarionan cu a duna un tremendo asis- 
tencia na tur momento, e grupo di huez cu nan tabata 
dispuesto durante tres dia completo pa yuda den tur 
e localidadnan, e grupo cu tabata yuda cu e material 
pa ta n’e lugar cada biaha; esaki ta un organizacion 
tremendo y nan sa di yuda cada momento; hopi hopi 
danki na tur. 

E sponsornan; sin boso esaki no por a tuma lugar, cada 
un a aporta grandemente n’e evento pa tabata asina 
exitoso, hopi hopi danki na boso tur. 

Y pa ultimo no por laga afo e organizadornan e ru- 
manan William y Javier Erasmus compaña pa e team 
poderoso di Brigitte Werleman, Jershwin Bautista, 
Chantel de Palm, Tarek Nava, Magdala Wever, Xime- 
na Geerman, Fanny Palacio, Daniela Robles de Me- 
dina, Mark Ponson, EJ Marchena; un team cu a cuida 
cada detaye pa tur cos bay bon. Hopi hopi danki. 

Y por ultimo, cuminsa prepara pa FitVille 2020. 

Clubncm Division Honor a ricibi 
tayer di structura di AVB 


FEDERACION Arubano di Futbol (AVB) a tene un 
tayer p’e clubnan di division honor riba e cambionan 
cu ta aplicando. AVB ta den un proceso y ta conta cu 
sosten di Gregory Engelbrecht, Sport Manager Con- 
sulting, pa promove mas profesionalismo, mihor or- 
ganisacion den e famia di futbol di Aruba. E idea aki 
a cuminsa 2 aña pasa, pero ful e proceso di haya apro- 
bacion cu structura di FIFA, a tarda un poco. 

A cuminsa cu e di 2 parti di esaki y den e dianan aki 
Gregory Engelbrecht a delibera cu stakeholders di 
AVB. E1 a cuminsa sinta prome cu Directiva di AVB, 
cu e staff di AVB y despues cu clubnan di Division 
Honor. Tambe e lo reuni cu Division 1 y otronan 
p’asina tur hende y grupo di AVB por ta riba e mesun 
liña di structura. 

A forma un kader pa tur tin e mesun comprendimento 
y e obhetivo ta pa tur grupo compronde nan rol y e con- 
texto di structura di AVB. Esey lo yuda e eficiencia di 
comunicacion, pero tambe e tipo enfoke cu nan tin pa 
loke ta nan rol si ta di miembro di bestuur. 



Tur esaki ta loke ta spera di nan, kico nan tin cu apor- 
ta, segun Gregory Engelbrecht. Si ta un club esey t’e 
contexto cu ta spera di bo, pa nan por haci nan trabou 
y sigui enfoca riba loke nan mester p’e organisacion ta 
mas eficiente y cuminsa traha na un forma mas pro- 
fesional. 

Tambe e ta yudando cu e funcionnan den AVB pa por 
atrae personanan califica p’e trabou, pasobra aworaki 
falta. 



E feedback cu Gregory Engelbrecht a ricibi den e 
prome parti di presentacion tabata bon, hopi pregunta 
a bin dilanti. Por a mira cu hopi cos tabata prikel, un 
tiki mas operacional y mester saca nan un tiki mas 
afo y haci esaki mas strategico. Esaki ta pa nan ta un 
tiki mas riba nivel cu AVB ta pensa prome cu bay e 
siguiente stap di operacional. 

Na final di dia lo traha un raport kico tur t’e cosnan 
mas importante cu e clubnan ta haya. Esaki ta e prome 
stap. E idea ta pa yuda e clubnan desaroya y yega mas 
leu, pasobra tur kier t’e mihor, funciona mihor y tin 
facilidadnan pa ofrece hungadornan. 

Hopi club tin hende nobo, pero tin pensamento anticua 
y tin cierto manera di traha. Tin manera pa cambi’e y 
AVB sa di dje, pero e ta un proceso cu ta bay poco-poco. 
Discusion ta hopi importante, comparacion di ideanan, 
mustra otro kico ta haci y ora ta haya e pensamento cu 
si esey por mi tambe por. 

Na final e opcion ta keda n’e clubnan mes, FIFA ta 
pone par di rekisito y ta pone bo pensa riba e direc- 
cionnan. AVB mester cumpli cun’e y e clubnan mester 
cumpli pa keda fit den e direccion ey. 

Tin cierto regla cu AVB tambe mester sigui. Na final e 
responsabilidad di e direccion cu AVB ta bay ta parti 
di e responsabilidad di e clubnan. 

Exitoso participacion di Aruba Ocean Villas 
pa prome biaha n'e Roadshow na Europa 




RECIENTEMENTE Aruba Ocean Vil- 
las pa prome bes tabata presente riba un 
roadshow na 2 ciudad na Europa cu ta Ham- 
burg y Vienna. 

Na cada ciudad tabatin mas o menos entre 
40 pa 45 agente di biahe cu a combersa cu 
e diferente instancianan presente. Aruba 
Ocean Villas aunke un boutique hotel chiki- 
to di 7 bungalows a sa di causa impacto dor 
di nan concepto cu ta uno unico te awor na 
Aruba y nan a impresiona cu nan slogan: 
“It is not an escape of everyday life, it is a 
return to a life well lived: it is a return to 
nature”. 

Adhunto algun potret di representantenan 
di Aruba Ocean Villas n’e roadshow. 

E di 4 edicion competencia di 
The Strongest Man of Aruba a 
tuma lugar na MooMba Beach a 
resulta den un grandioso exito. 
E1 a cuminsa diabierne ultimo 
y a termina diadomingo anochi. 
Tres evento di demostracion di 
forza, y show di musculo, y otro 
parti di curpa bon forma. Tabatin 
elementonan di e.o. tiramento di 
barrel, halamento di truck, core 
cu baranca, flipmento di tire. 

E ganador overall winner di e 
competencia aki a resulta, Ryan 
Schuitema. First runner up a re- 
sulta Jerrel Geerman y 2do run- 
ner up a bira su ruman homber, 
Jeremy Geerman, kende aña 
pasa tabata e ganador absoluto. 
Den caegoria di damas, ta un 
solo dama a luchi y ta Jennifer, 
kende a demostra su forza in- 
credible cu e tin. 

E fiesta a sigui na MooMba cu 
animacion di DJ Edje y DJ Dia- 
blo. The Strongest Man of Aruba 
a resulta un exito y ya caba ta 
papiando riba e di 5 edicion na 
2020 . 

Exitoso Try-Out Series 
2 di hisamento di pese 




DIASABRA 5 october 2019, Aruba Amateur 
Weightlifting Association a tene su Tryout 
Series 2 di hisamento di peso. Esaki ta como 
un test pa wak si e atletanan ta den bon 
condicion y tambe pa wak si nan a progresa 
den e deporte di pesas. E competencia aki a 
tuma lugar den Theo Bareño Gym den Com- 
pleho Deportivo Frans Figaroa na Noord. 
Den e Tryout Series 2 aki tabatin partici- 
pación di atleta di TNT Gym, Eximious Bar- 
bell Club y Paradise Strength Aruba. Tur e 
tres club nan tabatin atletanan masculino y 
femenino. 

Den un bon ambiente y bon anima p’e atle- 
tanan y invitadonan a start e competencia 
pa 10:00 mainta cu e grupo di femenino sigi 
pa e atletanan masculino. 

Aruba Amateur Weightlifting Association 
kier a manda palabra di pabien na tur atle- 
ta cu a logra kibra nan record personal y 
n’esun nan cu ta participa pa prome biaha 
den e Tryout Series 2. Ta gradici Eximious 
Barbell Club, Paradise Strength Aruba y 
TNT Gym pa nan participación, entrena- 
dornan, referee’s y tambe tur e boluntari- 
onan cu a yuda den e Tryout Series 2 aki. 

Boto Seaduct ion* kla pa drenta operacion 


KRALENDIJK - Bonaire tin un atraccion 
nobo den bahia di Kralendijk. Ta trata di un 
asina yamá ‘glassbottom boat’, propiedad di 
Michael Obersi, operá pa Darren Delannoy. 
Diabiérné anochi Obersi y Delannoy a invitá 
prensa Boneriano pa haci un trip cu e boto aki 
den cu bahada di solo. 

Nómber di e boto aki ta ‘Seaduction’. Michael 
Obersi a conta con a transformá e boto aki den 
loke e ta, un boto bunita acabá, cu como atrac- 
cion pues di bóm di glas. 

“Mi conocé Darren for di chikito. E1 a studia 
na Hulanda den nabegacion, a nabegá rónd 
mundo, pa despues establecé na Bonaire. Mi 
ta hunto cuné den operacion di e boto aki”, Mi- 
chael Obersi a bisa. 

Obersi a splica mas aleu cu despues cu el a 
cumpra e boto a laga drecha e transformá es- 
aki den un boto bunita y confortabel, cu sufi- 
ciente espacio pa transportá máximo 40 pasa- 
hero. Aworaki ainda ta den proceso pa caba 
pasa su tést manera rekeri pa ley, pero nan 
por nabegá caba cu hende. 

Darren Delannoy a splica: “Nos ta bay organ- 
isá diferente sorto di trip den bahia di Kralen- 
dijk, manera trip na bahada di solo, trip spe- 
cial pa celebracion, pues ‘party trips’, ‘snorkel 
trips’ y mas, segun demanda. 

Y durante e tripnan aki lógicamente cu posi- 
bilidad pa apreciá e bida bou di laman, spe- 
cialmente na costa pariba di Klein Bonaire. 
Nos ta percura tambe pa co’i bebe y snacks na 
bordo.” 

Seaduction ta alcansá un velocidad di 33 miya 
pa ora, loke ta enserá cu fácilmente e por bay 
te den e área di Slagbaai den tempo córtico. 
Tin suficiente chaleko salbabida na bordo pa 
cumpli cu reglanan di seguridad. 

Pronto, ora cu tur detaye na reglá, Adventure 
Tours, cu ta operá Seaduction, lo bay promové 
e boto aki pa tanto turista como hende local. 

Basta complicacion pa nan por yega nan pais 

Piscadornan Venezolano pegá na Bonaire 


KRALENDIJK — Cuater di e seis piscadornan Venezolano 
cu e barco di Marina Hulandes Groningen a rescatá reci- 
entemente pa nort di Bonairo keto bay ta pegá na Bonaire. 
Dos di nan sl mientrastantu a regresá Venezuela. E otro 
cuaternan, despues di a hospedá riba gasto di Gobiérno 
den un hotél den centro di ciudad, desde diabiérné ultimo 
ta bék riba nan boto, sperando e dia cu nan por regresá e 
pais bisiña. 

Groningen a rescatá e piscadornan aki den nan boto 100 
kilometer nort di Bonaire diabiérné 20 di séptémber. Al- 
gun di nan tabata den condicion ñsico basta serio, despues 
di a keda mas cu un siman riba laman sin awa potabel y 
cuminda. 

Specialmente e falta di awa a afectá e piscadornan aki 
hopi. Hasta tin version cu nan a cuminsá ta bebe nan mes 
urina pa evitá deshidratacion. Pa loke ta trata cuminda 
nan por a sobrebibi comiendo piscá curu. 

GENEROSIDAD 

Loke a pasa cu e piscadornan aki ta cu motor di nan boto a 
daña y nan no por a regresá costa Venezolano. Nan a keda 
drief bay den direccion nortwést te na momentu di nan 
rescate dor di Groningen. Nan a duna di conocé despues cu 
na cierto momento nan a pérdé tur speranza cu un dia res- 
catá nan. Sin duda nan tabatin hopi suerte cu finalmente 
a rescatá nan. 

Na promé instante a hiba e piscadornan aki hóspital pa 
atencion médico. Na momento cu nan tabata suficiente- 
mente recuperá a hiba nan un hotél den centro di ciudad, 
na unda nan a keda te diabiérné ultimo, pasobra ta obvio 
cu Gobiérno no por sigui paga nan hospedahe, sigur te- 
niendo cuenta cu e hotél na unda nan tabata keda. 

E piscadornan aki no por keha. Nan a haña bon trato na 
Bonaire, a gosa di hospitalidad y generosidad di e Boneri- 
ano. Entre otro nan a paña y articulonan di uso personal. 

REGRESO 

Na cierto momento mester a cuminsá pensa riba regreso 
di e 6 personanan nan pais, pues Venezuela. Dos di nan 
mientrastanto a bolbe siman pasá, pero e otro cuaternan 
a keda atendé cu e boto, cu ta mará na Waf Chico Merce- 
lina. Tabata existi e posibilidad pa nan a regresá Venezu- 
ela hunto cu e otro dosnan, pero parce cu doño di e boto ta 
insisti pa nan keda pa en todo costo regresá cu e boto. 
Problema ta cu e fayo técnico na motor dje boto ta di tal 
Indole cu prácticamente no por drech’é. 

Lo mester pone un motor nobo den e boto aki si ke p’e 
regresá Venezuela riba su propio forsa. Parce cu ta den 
e fase aki e asunto ta aworakl. E doño lo ta haciendo e 
ehercicionan pa cumpra y laga instalá un motor nobo den 
e boto. 

OTRO OPCION 

Un otro opcion tabata pa eventualmente laga e boto di lots 



di Bonaire tou e boto y su tripulantenan hiba te n’e fron- 
tera maritimo entre e islanan ABC y Venezuela, na unda 
segun palabracion un boto di Guardacosta Venezolano lo 
tum’é hiba costa. Pero parce cu Guardacosta Venezolano a 
lo largo a deshaci di participá den un operacion asina. 

Un otro pensamento cu a lanta cabes siman pasá tabata 
pa laga e touboat di KTK cu BOPEC ta hur tou e boto yega 
te costa Venezolano. 

Ta un opcion factibel, sigur si mira e relacion (comercial) 
entre BOPEC y e compania petrolero estatal Venezolano 
PDVSA. E compania aki ta doño di BOPEC. 

Hasta a pensa p’e touboat en cuestion tou e boto hiba 
Puerto Cumarebo, capital di e municipio Zamora, estado 
Falcón, ubicá 40 miya pariba di Coro. Te hasta tabatin 
planeá pa den fin di siman realisá e operacion ey, pero na 
final e no a tuma lugar. 

Dia a habri cu e boto y su 4 tripulantenan na bordo keto 
bay mará na Waf Chico Mercelina. 

WAF SERÁ 

Un detaye cu ta bin aserca ta cu for di diabiérné ultimo e 
piscadornan aki ta na bordo di e boto mará na Waf Chico 
Mercelina, no ta pérmiti pa niun hende subi riba e waf aki, 
ni pa bay pisca. Nos tabata diabiérné anochi presente na 
entrada di e waf aki ora cu algun persona kier a bay pisca. 
E bewaker na porta a informá e personanan aki cu e tin 
instruccion pa no laga niun hende subi waf, tanten cu e 
piscadornan aki ta den nan boto mará na waf. 

Informacion di cua nos ta disponé ta indicá cu e funcionar- 
ionan di Gobiérno cu ta atendiendo cu e piscadornan aki ta 
preocupá p’e situacion aki. Un funcionario di directorado 
di Samenleving en Zorg, hunto cu Secretario di Entidad 
Publico Bonaire personalmente ta atendiendo cu caso di e 
piscadornan Venezolano. 

Loke ta hala atencion t’e forma con ta atendiendo e caso. 
E.o. e forma con ta trata na tene nan leu for di otro hende 
local, hasta awor cu nan ta den nan boto na Waf Chico 
Mercelina, siendo cu no ta trata di hendenan ilegal óf 
criminal. Hasta ta impedl awor pa hendenan local bay tira 
liña n’e waf aki. 

Diferente indocumentado detene 


WILLEMSTAD - Diabierna ultimo Centro di Res- 
cate y Cordinacion di Wardacosta a detecta un yola cu 
tabata nabegando hopi serca di costa di Corsou. Me- 
sora RCC a pidi asistencia di Douane pa yuda detene 
e indocumentadonan. 

Tambe a dirigi e helicopter di Wardacosta na e locali- 
dad. Riba radar por a mira e yola despues di un ratu 
bay direcion di suit bek. A manda un tim di Metal 
Shark pa localisa e yola cu e capitan cu ta haci su mes 
culpabel di traficacion di hende. Douane a logra de- 
tene seis persona na tera, di cual 3 hende homber y 
tres hende muhe. Un di e personanan detene a declara 
cu nan a haya nan cu problema cu tur dos motor di e 
yola na caminda. 

E capitan a logra drecha un motor so locual a pone cu 
e biahe a dura cas 12 ora prome nan por a yega tera. E 
personanan cu ta haci e biahe di Venezuela pa islanan 



ABC ta tuma un riesgo grandi y ta paga hopi sen pa 
por haci e biahe aki. 

Mayoria biaha e lanchanan no ta ekipa pa haci un bi- 
ahe asina aki y ta hiba demaciado persona na bordo di 
un forma iresponsabel y sin material di seguridad ap- 
ropia. Esaki ta trese cune un riesgo enorme pa esnan 
na bordo. E personanan detene a ser entrega na KPC 
pa por haci mas investigacion. 


Cuidadano cu experencia 
la pidi ayudo di 
emergencia pa 70+ 

WILLEMSTAD. Corsou tin hopi potencial. Sufici- 
ente espasio pa construi bibienda, bon cuido medico y 
mas importante: nos ta 

forma parti di Reyno Hulandes, un di e paisnan mas 
prospero di mundo. 

Pa difinicion no mester tin pobresa na 

Corsou, debi na su grandura y cantidad di habitante. 

E problemanan eterno ta reparticion desigual di bi- 

enesnan 

di pais, fihamento robes di prioridad y uso inapropia 
di fondonan. Un ehempel clasico ta ta e fondonan di 
SVB. 

Tin e fondo di Algemene Verzekering Bijzondere 
Ziektecosten(AVBZ, den boca di pueblo Ley di labiz- 
jan) cual ta un ley soshal y mester resorta serca SVB. 
Te cu resien e tabata resorta serca BZV y actualmente 
ta keda usa pa cubri gastu di otro fondonan, locual ta 
contra ley. 

Tin hopi persona di edad avansa pa un u otro motibo 
ta biba nan so y ta bira vulnerabel pa malesa repen- 


tino y di e criminalidad reynante. 

Den cuadro di esaki e fondo di AVBZ ta un solucion. 
Lanta un Servisio pa yudansa di emergencia Nacional 
pa anciano. 

Un netwerk cual ta duna yudansa di emergencia 24 
ora pa dia, 365 dia pa aña na cas y riba caya. Por dune 
e nomber LiveSafe, imitando un na Hulanda. E servi- 
sio ta consisti di profecional sertifica ubica bou di un x 
cantidad di persona di contacto 

y ta funciona manera un “wegenwacht pa yudansa 
personal”. Alarma personal ta un fenomeno conoci ya 
pa decadas. E persona lo keda conekta cu un central 
di alarma profecional pa medio di un conopi portatil di 
pols o garganta. 

Tur persona di riba 70 aña di edad ken ta desea lo por 
bin na remarke. Manera ta e caso cu tur proyecto tin 
un plachi di gastu mara. E intencion ta pa e servi- 
sio no sirbi solamente casonan di emergencia medico, 
pero tambe di seguridad personal. Lo mester tin uni- 
camente un dunado(compania) di servisio cual lo ta 
dunado di cuido pa SVB. 

E fondonan di SVB lo por ta alcansabel si cada un keda 
usa pa nan destinacion. 

(Hubert Marquez). 

Tribunal Supremo di Husticia: 

Estado Venezolano mester proteha Banco del Orinoco 



LA REPUBLICA BOLIVARIANA DE VENEZUELA 
EN SU NOMBRE 

EL HtlBUNAL SUPREMD DE JUSTICIA 

WILLEMSTAD. Tribunal Su- 
premo di Husticia di Venezuela a 
emiti un veredicto cu no ta laga 
duda riba nan interpretacion riba 
e asunto di Banco de Orinoco cu 
hues na Corsou a declara bancaro- 
ta diabierna ultimo. 

Den e veredicto cu Tribunal Su- 
premo di Venezuela a dicta dia 3 
di october ultimo e tribunal a dic- 
ta medida di amparo na fabor di 
Banco del Orinoco riba peticion di 
depositantenan despues cu Banco 
Central di Corsou a dicta medida 
di emergencia contra e banco Vene- 
zolano. 

Dia 30 di september abogado Fran- 
cis Daniel Perez Graziani 
a presenta peticion di amparo na 


nomber di clientenan cu tin cuenta 
y deposito serca e banco. 

Tribunal Superior Venezolano a re- 
chasa e desicion di Banco Central 
di Corsou como inatmisibel pasobra 
primeramente nan a declara “me- 
dida di emergencia”, pa seguidam- 
ente declara e banco en bancarota. 
Tribunal Supremo a sensura Banco 
Central y gobierno di Corsou paso- 
bra nan a interumpi tur actividad 
dje banco siendo cu Asamblea di 
Acionista mes a bay di acuerdo pa 
likida e banco di buena fe y cum- 
pliendo cu tur su depositantenan. 
Banco Central a crea un clima di 
insertidumbre, preocupacion y 
desinformacion serca e depositan- 
tenan y cliente sin splica pakico e 
medida di emergencia. 

Na final e abogado dje cliente y 
acionistanan a indica cu Estado 
Venezolano tin e derecho y obliga- 
cion di interveni pasobra cu sede di 
Banco del Orinoco ta na Venezuela 
igual cu e doñonan di cuenta ne 
banco. 

Cu e acion aki Banco Central a 
paralisa e banco ruman di Banco 
del Orinoco na Panama tambe per- 
hudicando cantidad di cliente y 
transacion. 


Pa Tribunal Supremo aki no tin 
cuestion di hurisdicion pasobra e 
medidanan di Banco Central di 
Corsou ta afecta teritorio Venezo- 
lano. 

Banco del Orinoco ta un banco in- 
ternacional di spar y invercion y 
nan capital ta garantisa invercion 
di clientenan dje banco. 

Siendo un banco cu lisencia di ‘in- 
ternacional’ segun leynan di Cor- 
sou, no por pone beslag riba fondo 
di cuidadanonan Venezolano. 

E asunto aki ta cai bou di derecho 
internacional priva y e medida di 
Banco Central ta viola derecho dje 
depositantenan. 

Como cu accionista y depositan- 
tenan di Banco del Orinoco ta 
Venezolano, regla di Constitucion 
ta conta pe banco ora tin violacion 
di contra nan derecho di propiedad. 
Ademas, Banco del Orinoco ta un 
banco internacional na Corsou y di 
acuerdo cu leynan di nos pais, no 
por tin cliente Curasoleño di mane- 
ra cu cuentanan di bank of inver- 
sion maske a realisa nan na Corsou 
ta na Venezuela nan ta valido pa- 
sobra tanto cliente como capital dje 
banco ta 100% Venezolano. 



ti NoHáa 


SINTONISA TUR MERDIA, 
RADIO GALACTICA 99.9 

Caso di asesinato 


WILLEMSTAD - Dialuna 7 di october 2019, alre- 
dedor di 04.09 or di marduga, Central di Polis a ricibi 
notificacion di un caso di hincamento cu a tuma luga 
na un cas den Wishi. 

Tambe Central a keda informa cu un conoci a bay cu e 
victima den su auto personal pa policlinica di SEHOS 
pa tratamento medico. 

For di un investigacion cu polis a haci na Sehos a re- 
sulta cu e dama victima di 39 aña di edad, a yega poli- 
clinica cu varios hinca na varios parti di su curpa y a 
bin fayese. 

Siguiendo cu e investigacion cu polis a haci, probale- 
mente ta trata aki di un crimen pasional. 

Alrededor di 05.30 or, dokter a constata morto di e vic- 
tima. 

Riba ordo di Fiscal di Ministerio Publico a confisca e 



curpa sin bida pa mas investigacion. 

E procedura cu ta mantene na dje ta, cu ta notifica 
famia via e canal(nan) legal y oficial prome y despues 
di esey por haci e identidad di e victima publico. 


Supermercado a cobra prijs di 
'atraco' pa kilo di keshi 


WILLEMSTAD. Den su ultimo boletin riba com- 
paracion di prijs di comestibel di fundacion pa 
Consumido'o, nos atencion a cai riba un detaye cu ta 
referi na prijs di keshi den algun supermercado y ca- 
minda por a constata cu tin supermercado ta cobra 
prijs di ‘atraco’ pa pida keshi. 

No cabe duda cu e co’i come cu pan mas popular den 
nos pais ta keshi. 

Por lo general e tipo Jongecaas ta esun mas economico 
depende e marca y ta obvio cu ta e tipo cu pueblo ta 
cumpra mas tanto. 

E fundacion cu ta compara prijs a constata un dife- 
rencia astronomico di prijs di Jongecaas caminda un 
kilo di Jongecaas fl. 12.25 na Vreugdenhil fl. 12.25 y fl. 
26.95 na Boulevard Marketplace. 

Un diferencia di Boulevard Marketplace esaki ta costa 
fl. 26.95, cual ta un diferencia di no menos cu fl. 14.70. 
E fundacion a señala cu ta bon pa menciona cu na luna 
di yuni, un kilo di Jongecaas tabata costa fl. 17.95 na 



Boulevard Marketplace. 

Esaki ta nifica cu di yuni pa september, un kilo di 
Jongecaas a subi cu fl. 9.00. 

O sea ‘dobel atraco’ na Boulevard Supermarket. 

Ohala e doñonan lesa e comentario di Fundacion pa 
Consumido y pasa man na curason pasobra den e tem- 
punan aki berans ta manda y no ta cristian pa atraca 
hende dje manera aki. 

Litania di bon recomendacion pero 

'Chef' na Sint Maarten no por drenta Corsou 


Aufwa 

“ ÇttH&teU ^ome & 

"Bou di alanan di Dios mi ta sigur" 

Abo ku ta bibabou di amparo di Altisimo, ta hospedá den 
sombra di Dios Omnipotente, bisaSeñor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu profundo tristeza nanoscurason, 
peroconforme cu boluntad di Dios 
Nos ta anunciafayecimento di: 

Frederick 
Alexander 
Pourier 


Mihor conoci como Erick 
*8 Februari 1958 - +1 Oktober 2019 
Na Nomber di su: 

Yiunan: Lyrick y JeandyennePourier-Tromp 

LyrénePourier y Bryan Courtar 
Compañera:MariutVivas 
Rumanan: Wilfrida y Wilfrido Gomes-Pourier 
Tiema y Nelson Libiee-Pourier 
tEdison y Irena Pourier-Fingal 
Luciana Maduro-Pourier 
Egidio y Nidia Pourier-Orman 
Lidia Pourier 
Lourdes Pourier 

Arnolda y Ambriosov/d Biezen-Pourier 
Magaly y Gabriel Maduro-Pourier 
Hensley y Rufina Pourier-Boekhoudt 
Veronica Ras 

Sobrino y Sobrinananstima 

Wilfred, Marvin y Frank, Sedric y Julie,Tajana y Jefferson, 
Jairzinho y Sulaika, Elizair, Louella, Joanna y Ryan,Thais, Gianie 
y Jerney, Giorgio, Zulaika, Derrick y Gillian, Lativa y Diego, 
Francesca y Kelvin, Rensley, Suehen y Fernandito, Louisanne, 
Maikel,Melvin, Tuyo. 

Tanta y famianan na Aruba, Boneiroy Curaçao 
Mama di suyiunan: Lilian Gil 
Suegra: Juliana Gil-Tromp 

Cuña- y Swanan: Glenda Gil, Marieta y ElfremSolognier-Gil, 
Lupita Gil y Albertico de Palm, Joslyn y Aisha Gil-Thiel, Gento 
Gil. 

Coleganan di Eljo Construction N.V, ex Coleganan di Peter 
divers, ALBO N.V.,Thiel Co. NV., miembro nan di Deportivo 
Nacional, subariostimaSabana Liber y tur otro amigo y 
amiganancu tamucho pa mencoina. 

Famia: Pourier,Tromp, Cicilia, Gomes, Libiee, Alberto, 

Fingal, Maduro, Orman, Penso, Quant, v/d Biezen,Boekhoudt, 
Ras, van Heuven, Vingal, Spellen, Bareño, Henriquez, Silvania, 
Figaroa, Gil, Solognier, de Palm,Thiel y demasfamiana Aruba, 
Bonaire, Curaçaoy Belgica 

Ta invitatur amigo, bisiña y conocipa e actp di despedida cual 
lo tumalugardiaranson 9 oktober,2019di 9.00 am pa 11.00 am 
naAurora funeral home. Erick lowordo crema den ceno familiar. 
CondolencialotumalugarnaAurora Funeral Home ,Diamars 8 
oktober 2019 di 7.00 pa 9.00 di anochi 
Nos ta lamenta cu durante e tempo dificilakinos no por 
ricibibishita di condolencianacas. 

Nos ta pidinosdisculpasi den nos tristeza nos por a lubida un of 
otrofamia of conoci. 




WILLEMSTAD. No-cumplimento cu 
belasting a pone cu un cuidadano di 
Sint Maarten no por haya un papel di 
bon conducta cu e mester pa emigra 
bin biba y traha na Corsou den un 
puesto di ‘Chef ehecutivo. 

Su delito tabata un fayo cu ley di be- 
lasting pa cual corte a condene na un 
but di US$80.850 cu si e no a paga lo a 
bira un aña preso plus 100 ora di tra- 
bou forsa cu si e no a cumpli cu esey, 
e lo mester a sinta 50 dia den cashot. 
E ‘Chef culinario cu kier a haya trabou 
na Corsou a busca y haya recomenda- 
cion di bon conducta serca mayoria di 
organisacionnan social y civil na Sint 
Maarten. 

Dia minister di Husticia dje isla 
sinembargo a ninga di firma un papel 
di bon conducta, e empresario a hiba e 
minister corte pero e minister no a ni 
molestia pa defende su caso. 

E taata sa cu e tabatin rason pasobra 
e peticionario a faya riba un punto 
fundamental cu su peticion: ainda 5 
aña no a pasa despues cu ela keda con- 
dena. 

Pasobra 5 aña ta e periodo despues di 
cual e por haya un papel di bon con- 
ducta despues cu a condene. 

Fiscal cu a representa minister di Hus- 
ticia tabatin un tarea fasil pa mustra 
minister riba e detaye aki y ni maske 
hues tabata kier, e no por a duna e 
ehecutivo rason maske ela paga e but 
y no tabatin castigo ta cologa riba su 
cabes. 

Den e caso aki e minister di Husticia 
di Sint Maarten a mustra cu Corsou 
tin regla pa laga un strañero drenta 
pa biba y traha na Corsou. 


Un dje reglanan aki ta cu e imigrante 
mester produsi un papel di bon con- 
ducta y no tabatin problema cu hus- 
ticia.Si e minister a duna e empresa- 
rio e papel valuable aki, e lo a faya cu 
regla contra Corsou. 

E empresario no tabata di acuerdo cu 
e minister a ninga di dune e papel di 
bon conducta basa riba un fayo fiscal a 
cual a condene. 

E emigrante a mustra carta di re- 
comendacion di Island Gems Char- 
ity Foundadion, Rotary Club of Sint 
Maarten, Head Coach Player Devel- 
opment, Art Saves Lives Foundadion, 
K1 Britannia y hasta di un ex minis- 
ter di Husticia kende ta recomenda pa 
dune e documento. 

E minister di Husticia actual di Sint 
Maarten tampoco tabatin problema 
cu e empresario pero regla ta cu 5 aña 
mester pasa despues cu ela haye den 
problema. 

Y personal di Imigracion na Corsou 
mester por confia cu e documento ta 
legitimo y sin chanchuyo. Si e minister 
lo a firma e documento, e lo a engaña 
autoridadnan na Corsou. E paisnan 
mester por confia otro riba asuntonan 
asina y den e caso aki mas tanto paso- 
bra e homber a cousa daño ne sistema 
fiscal di pais Sint Maarten. 

E hecho cu e Chef finalmente a paga 
un but cu ta menos cu esun cu hues a 
dicta, no ta cambia e condena. 

Y ni maske e Chef papia manera ‘Brug- 
man’ hues no por a dune rason y kita 
rason di Minister di Husticia. 

Di manera cu e no a haya Bewijs van 
Gedrag manera e cos aki yama pa bin 
traha na Corsou. 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 


Cu dolor na nos curason, pero conforme cu boluntad di Señor, 
nos ta anuncia fayecimento di: 


/ 

i _ ; 





Jose Cecario Olivir 

*26-08-1960 -103-10-2019 


Acto di entiero lo wordo anuncia despues 


Aufora 

’Çutt&taC 'r&ofHe & @new4tontt 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos difunta stima: 



Sofia Hildegarda Leonardo-Monart 

Boso muestra di atencion ta di hopi aprecio y un gran sosten 
pa nos. Un danki na su rumannan, subrina(o)nan y henter 
famia. 

Boso muestra di atencion tabata un gran Consuelo pa nos. 

Na mes momento nos ta invita famia, bisiña-, amigo- y 
conocirnan 

pa compaña nos na 1 Santo Sacrificio di Misa na misa Pro 
Catedral San Francisco na Playa 11 di october pa 6.30 di atardi. 

Boso presencia ta altamente aprecia. 






"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 


Cu inmenso dolor na nos curason, pero conforme cu boluntad 
di Señor, nos ta anuncia fayecimento di: 



Juana Geerman 

Mihor conoci como"Nini" 
*27-01 -1928 -102-10-2019 


Na nomber di su: 

Subrinanan: Gloria y Jette Ras 

Cadia Paesch 

Sobra-Sobrina(o)nan: Sharelle Ras y juinan 
Randolf Ras y famia 
Rymer y Martha Ras 
Eldrick Noel 

Primonan: Angel yTula Werleman y famia 

Sra.vuida Chida Croes y famia 
Cuña: Nina Paesch 

Demas famia: Geerman, Croes, Ras,Paesch, 

Wernet, Maduro, Werleman y demas famia. 
y na e personal di Cas di Cuido y Alegria pa nos Grandinan nos 
gradecimento. 

Ta invita tur amistades, bisiña i conocirnan pa asisti na acto di 
condolencia y entiero cu lo tuma lugar diamars 8 october 2019 
for di 2'or pa 4'or na Aurora Funeral Flome despues lo sali pa 
santana Catolico na Santa Cruz. 

Difunto "Nini" lo ta reposa na cas Santa Cruz 368 for di 12'or pa 
1:30 di merdia. 

Disculpa nos si den tristesa nos por a lubida algun familiar 

Despues di entiero lamentabelmente no ta ricibi bishita di 
condolencia na cas. 


Identi dad di 
vktima di e 
asesinato y 
peticion na 
comunidad 


WILLEMSTAD - E dama vfctima 
cu a fayecé den e caso di asesinato 
cu a tuma lugar djaluna 7 di 
óctober 2019, a keda identificá 
como: Lisbeht Karina Contreras 
Guerrero, nacé na Venezuela 
1 di october 1980 (el a caba di 
cumpli 38 aña). Den cuadro di 
investigacion den e caso aki, Polis 
ta pidi comunidad cooperacion, pa 
cualkier persona cu por reconocé 
e hómber riba e potrét aki bou óf 
cu tin mas informacion tocante di 
e caso, pa informa esaki na Polis 
via di e numbernan 917 óf e liña 
anónimo 108. 


Aufca 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mikonfiansa" 

Salmo 91:1-2 

Cu dolor na nos curason, pero conforme cu boluntad di Señor, 
nos ta anuncia fayecimento di nos ser keri: 



Brunilda R. Paesch 

Mihor conoci como"Nina" 

*07-02-1930-107-10-2019 


Acto di entiero lo wordo anuncia despues 












































AWEMainta 


Diamars, 8 Qctober 2019 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona ” 


LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 



















